"ריב נהגים"

השוטרים טענו בעדותם כי ע' פנה אליהם אף הוא בשפה גסה וקילל אותם. השופט אריה רומנוב קיבל את טענותיהם אך הוסיף כי "עצירת מכונית המשטרה עוררה את חמתו של התובע ואולי אף הפחידה אותו" וכי השוטרים קיללו גם הם את ע'. השופט אף דחה את טענות השוטרים כי הם הזדהו בפני ע' כבר בתחילת התקרית. "ניתן לסכם", כתב השופט רומנוב, כי "העצירה הפתאומית של השוטרים גרמה להתפתחותו של 'ריב נהגים'".



ר', אחותו של ע', יצאה מהרכב, התקשרה למשטרה ואמרה שקבוצת אנשים שמציגים את עצמם כשוטרים מאיימים על השניים. "אמרתי להם שהם מאיימים להרביץ לי ולאחי, שהם לא מזדהים. אחד מהם התחיל להגיד לי: 'יא פרחה, תראי איך את נראית. יא זונה כדאי שתסתמי את הפה שלך", סיפרה בחקירתה במח"ש זמן קצר לאחר התקרית.



לאחר שיחתה של אחותו למשטרה הודיעו השוטרים לע' שהוא עצור, הוציאו אותו מהרכב והכניסו אותו לרכבם, כשהם משאירים את ר' מחוץ לרכב הנעול. "העובדה שהשוטרים השאירו את אחות התובע שבאותה עת הייתה בת 24, לבד על הכביש באמצע הלילה ללא מפתחות לרכב, יש בה כדי להצביע על הלך רוחם באירוע", קבע השופט רומנוב.